சாய் சுதர்சன்

சாய் சுதர்ஷன் என்றும் அழைக்கப்படும் பரத்வாஜ் சாய் சுதர்சன் (பிறப்பு 15 அக்டோபர் 2001) ஒரு இந்தியத் துடுப்பாட்ட வீரர்,   தமிழ்நாடு பிரீமியர் லீக்கில் விளையாடியுள்ளார்.   அவர் உள்நாட்டுத் துடுப்பாட்டத்தில் தமிழகத்திற்காகவும், இந்தியன் பிரீமியர் லீக்கில் குஜராத் டைட்டன்ஸ் அணிக்காகவும் விளையாடுகிறார்.

2019/20 இல் பாளையம்பட்டி ராஜா கிண்ணப் போட்டிகளில், 52.92 சராசரியில் 635 ரன்களுடன் ஆழ்வார்பேட்டை துடுப்பாட்டக் கழகத்தின் முன்னணி ஆட்டக்காரராக இருந்தார்.  அவர் 2021-22இல்  சையத் முஷ்டாக் அலி கோப்பையில் தமிழ்நாட்டிற்காக 4 நவம்பர் 2021 அன்று தனது முதலாவது இருபது20 போட்டியில் அறிமுகமானார்.  2021-22 விஜய் ஹசாரே கோப்பையில் தமிழ்நாட்டிற்காக 8 டிசம்பர் 2021 அன்று பட்டியல் அ துடுப்பாட்டப் போட்டயில் அறிமுகமானார்.  பிப்ரவரி 2022 இல், 2022 இந்தியன் பிரீமியர் லீக் (ஐபிஎல்) போட்டிக்கான ஏலத்தில் குஜராத் டைட்டன்ஸால் வாங்கப்பட்டார்.  தமிழ்நாடு பிரீமியர் லீக்கில் சுதர்சனின் ஆட்டம், ஐபிஎல் அணியில் அவரைத் தேர்ந்தெடுக்க வழிவகுத்தது. 

ஏப்ரல் 2022 இல், விஜய் சங்கர் காயம் காரணமாக போட்டியில் இருந்து வெளியேறிய பிறகு அவர் தனது முதல்  ஐபிஎல் போட்டியில் விளையாடினார்.  சுதர்ஷனின் தந்தை டாக்காவில் நடந்த தெற்காசிய விளையாட்டுப் போட்டியில் இந்தியாவைப் பிரதிநிதித்துவப்படுத்திய ஒரு தடகள வீரர். அவரது தாயார் மாநில அளவிலான கைப்பந்து வீராங்கனையாக இருந்தார்.

மேற்கோள்கள் 

தமிழ்நாடு துடுப்பாட்டக்காரர்கள்
இந்தியத் துடுப்பாட்டக்காரர்கள்
வாழும் நபர்கள்
2001 பிறப்புகள்